cyanic-selkie/wikianc huggingface dataset:
Pitkä kuuma kesä (vuoden 1985 elokuva)
Pitkä kuuma kesä on Stuart Cooperin ohjaama yhdysvaltalainen televisioelokuva vuodelta 1985. Televisioelokuva on genreltään romanttinen draama, ja se on uudelleenfilmatisointi vuonna 1958 ilmestyneestä Hehkuva kesä -elokuvasta. Televisioelokuvan pääosissa ovat Don Johnson, Jason Robards, Judith Ivey, Cybill Shepherd ja Ava Gardner. Pitkä kuuma kesä kertoo nuoresta, mutta kunnianhimoisesta tyhjäntoimittajasta, jolla on maine joutua vaikeuksiin. Hän saapuu pieneen etelävaltion kuntaan, ja hänellä on syvä vaikutus varakkaaseen tyranniin ja hänen kapinoivaan perheeseensä.
Pitkä kuuma kesä perustuu William Faulknerin novelleihin Barn Burning ja The Spotted Horses sekä romaaniin The Hamlet, joiden pohjalta Rita Mae Brown ja Dennis Turner laativat televisioelokuvan käsikirjoituksen. Pitkä kuuma kesä kuvattiin Texasissa ja Louisianassa. Texasissa elokuvan kuvauspaikkoina olivat Marshall, Jonesville ja Elysian Fields. Louisianassa televisioelokuvaa kuvattiin Geismarissa, Vacheriessa, St. Francisvillessa ja Thibodaux’ssa. Televisioelokuvan tuotantoyhtiöinä olivat Leonard Hill Films ja Long Hot Productions. Pitkä kuuma kesä ensiesitettiin Yhdysvalloissa 6.-7. lokakuuta vuonna 1985. Televisioelokuva sai muun muassa kaksi Primetime Emmy -ehdokkuutta vuonna 1986. Pitkä kuuma kesä on julkaistu VHS:nä ja DVD:nä.
Simo Elomaa
Simo Olavi Elomaa (1. tammikuuta 1925 Punkalaidun – 4. kesäkuuta 2016 Helsinki) oli suomalainen ammattiyhdistysjohtaja, joka toimi SAK:n ja sen edeltäjän Suomen Ammattiyhdistysten Keskusliiton sihteerinä vuosina 1966–1984. Elomaa tunnettiin julkisuudessa näkymättömänä taustavaikuttajana, joka oli mukana ensimmäisen tulopoliittisen kokonaisratkaisun suunnittelussa 1960-luvun jälkipuoliskolla sekä myöhemmin 1970- ja 1980-luvuilla laajojen työehtosopimusten synnyttämisessä.
Elomaa muistetaan myös sosialidemokraattien ja kansandemokraattien leireihin jakautuneen ammattiyhdistysliikkeen eheyttäjänä. Vaikka Elomaa itse oli kansandemokraatti, oli hänellä hyvät suhteet sekä SAK:n sosialidemokraatteihin että työnantajajärjestöön. Ennen SAK:n palvelukseen siirtymistään Elomaa toimi muun muassa 1950-luvulla Porissa SKP:n piiritoimitsijana sekä Satakunnan Työn päätoimittajana vuosina 1959–1962. Hän opiskeli 1950-luvulla kahteen otteeseen Sirola-opistossa ja 1962–1964 Moskovan yhteiskuntatieteiden instituutissa.
Sumbankäpinkäinen
Sumbankäpinkäinen (Edolisoma dohertyi) on käpinkäisten heimoon kuuluva varpuslintu.
Levinneisyys
Sumbankäpinkäistä tavataan Indonesiassa. Lajin kannankehitys on vakaa, eikä sen uskota olevan vaarassa. Se on luokiteltu elinvoimaiseksi.
Uinnin lyhyen radan Euroopan-mestaruuskilpailut 1998
Mitalitaulukko
Isäntämaa
Luga
Luga tarkoittaa seuraavia asioita:
Surunauha – Itsemurhan tehneiden läheiset
Surunauha ry on perustettu vuonna 1997, ja toiminta on nykyisin Sosiaali- ja terveysjärjestöjen avustuskeskuksen tukemaa. Surunauha on SOSTEn jäsenjärjestö. Järjestö on poliittisesti ja uskonnollisesti sitoutumaton ja toimii pääasiassa vapaaehtoisvoimin. Surunauha-yhdistyksen tukimuotoja ovat vertaistukiryhmät eri paikkakunnilla, vertaistukipuhelin, sopeutumisvalmennus ja vertaisten verkkokeskustelu. Yhdistyksen vertaistukijat on kaikki koulutettu tehtäviinsä. Yhdistys järjestää myös seminaareja sekä muita yleisö- ja jäsentapahtumia. Yhdistyksen nimi oli alun perin Itsemurhan tehneiden läheiset ry, nykymuoto on Surunauha ry.
Kaukametsän kongressi- ja kulttuurikeskus
thumb|Kaukametsän kongressi- ja kulttuurikeskus
Kaukametsän kongressi- ja kulttuurikeskus on vuonna 1988 valmistunut Kajaanin kulttuurikeskus, jossa toimivat mm. Kainuun musiikkiopisto (laajennus valmistui 1998), kansalaisopisto Kaukametsän opisto ja tanssin opetus. Kaukametsässä järjestetään lukuisia kulttuuritapahtumia, kuten esimerkiksi Kajaani tanssii, konsertteja, sanataidetapahtumia sekä seminaareja. Kaukametsässä on myös kuvataiteeseen liittyviä harrastusmahdollisuuksia.
Vuonna 2006 Kaukametsässä järjestettiin kokouksia, koulutuksia, konsertteja, tanssinäytöksiä, juhlia ja vastaanottoja yhteensä 329 kpl. Kävijöitä näissä tilaisuuksissa oli yli 51 000 henkilöä.
Kaukametsän suunnitelleet arkkitehdit Sinikka Kouvo ja Erkki Partanen saivat onnistuneesta työstään Rakennus- ja yhdyskuntasuunnittelun valtionpalkinnon.
Towers of London
Historia
Towers of Londonin edeltäjä oli vuonna 1999 muodostettu The Tourettes. Se koostui veljeksistä Dirk ja Donny Tourette ja soitti glam punk -musiikkia. Myöhemmin yhtyeeseen liittyivät basisti Tommy Brunette ja rumpali Snell. Yhtye hajosi vuonna 2003. Sen jäsenet perustivat uuden yhtyeen, Towers of Londonin vuonna 2004. Uutena jäsenenä yhtyeeseen liittyi kitaristi The Rev. Snell ja The Rev jättivät yhtyeen vuonna 2007.
Kuskohygriini
Kuskohygriini (C13H24N2O) on pyrrolidiinirakenteen sisältävä alkaloidi. Sitä esiintyy erityisesti Erythroxylum cocan ja muiden kokapensaiden lehdissä ja monissa Solanales-lahkon kasveissa, kuten belladonnassa (Atropa belladonna) ja hulluruoholajin Datura discolor juurissa. Kuskohygriini on öljymäinen vesiliukoinen neste.
Monien muiden pyrrolidiinialkaloidien tavoin kasvit syntetisoivat sitä lähtien ornitiiniaminohaposta, josta muodostuu putreskiinia ja edelleen N-metyyli-Δ1-pyrroliumkationi. Tämä kationi kondensoituu Mannich-reaktiolla toisen N-metyyli-Δ1-pyrroliumkationin ja asetoetikkahapon tai asetyylikoentsyymi-A:n kanssa muodostaen kuskohygriiniä. Kuskohygriinin rakenne sisältää kaksi kiraliakeskusta. Luonnossa se on optiivisesti inaktiivisena meso-kuskohygriininä. Puhtaat (+)- ja (-)-kuskohygriinit rasemisoituvat liuoksessa hygriinin tavoin hyvin nopeasti.
Pirkko Pitkänen
Pirkko Anneli Pitkänen (s. 31. toukokuuta 1954 Tuusniemi) on suomalainen kasvatustieteilijä ja professori.
Pitkänen väitteli tohtoriksi Joensuun yliopistossa vuonna 1996. Hän on työskennellyt Suomen Akatemian vanhempana tutkijana 1998–2001 ja Tampereen yliopiston kasvatustieteen professorina vuodesta 2005 erityisaloinaan koulutuspolitiikka ja monikulttuurisuuskasvatus.
Nangarharin maakunta
Nangarharin maakunta on yksi Afganistanin 34 maakunnasta. Se sijaitsee maan itäosassa, Pakistanin rajalla. Maakunnassa on noin 1,7 miljoonaa asukasta. Maakunnan pääkaupunki on Jalalabad.
Maakunnassa virtaavat Kabul- ja Kunar-joet.
Paštut ovat suurin etninen ryhmä, siihen kuuluu noin 90 prosenttia väestöstä. Uskonnoltaan alueen asukkaista suurin osa on sunneja. Vuonna 2017 arvioitiin, että 27 % väestöstä oli lukutaitoisia. Nangarhar on ollut Afganistanin suurimpia oopiumin tuotantoalueita. Kehitysprojektien avulla oopiumintuotantoa on saatu vähennettyä, mutta samalla osa talonpojista on joutunut pahaan velkakierteseen.
Tefra
thumb|Vulkanologi tutkimassa Islannissa tefrakerrostumia. Tefralla viitataan kaikkiin tulivuorenpurkauksen seurauksena muodostuviin kerrostumiin, jotka ovat syntyneet purkauksessa ilmaan lentäneestä materiaalista eli pyroklasteista. Tefra jaotellaan koon mukaan. Vulkaanisen tuhkan raekoko on alle 2 millimetriä. Lapillit ovat 2–64 millimetrin suuruisia kiviä ja niitä suuremmat lohkareita tai pommeja.
Tefran kovettuessa syntynyt materiaalia jaotellaan kappaleiden koon perusteella muun muassa agglomeraatteihin, pyroklastisiin breksioihin, lapillituffeihin ja tuhkatuffeihin. Agglomeraatit koostuvat vähintään 75 prosenttisesti vulkaanisista pommeista ja pyroklastiset breksiat vähintään 75 prosenttisesti joko lohkareista ja pommeista. Tuffibreksiassa puolestaan on 25–75 prosenttia lohkareita ja/tai pommeja. Lapillituffit puolestaan ovat koostuneet pääosin lapilleista ja tuhkatuffit tuhkasta. Tuhkatuffeihin viitataan usein vain nimellä tuffi.
Sammonlahden hyvinvointiasema
Sammonlahden hyvinvointiasema on Lappeenrannassa toimiva julkisen palvelun sosiaali- ja terveysasema. Sen palvelut tuottaa Etelä-Karjalan kuntien yhteinen sote-kuntayhtymä (Eksote). Alkuvuonna 2019 viestittiin, että Sammonlahden hyvinvointiasema keskittyy helmikuusta 2019 lähtien asiakkaiden kiireettömään hoitoon.
Sammonlahden hyvinvointiasema palvelee normaalisti maanantaista torstaihin kello 8-16 ja perjantaisin (ja pyhien aattona) kello 8-15. Kiireellisestä hoitoa tarvittaessa otetaan yhteys Päivystysapuun (116 117; hätätilanteessa luonnollisesti Yleiseen hätänumeroon 112). Ensiapu- ja päivystyspalvelut tarjoaa ympärivuorokautisesti aukioleva Etelä-Karjalan keskussairaalan päivystys sairaalan K-siivessä (sisäänkäynti ovi 10, Kahilanniementie 2, Lappeenranta).
Jo keväällä 2019 havaittiin, että Etelä-Karjalan keskussairaalan päivystysvastaanotto ruuhkaantui, ja vaadittiin kiirevastaanoton palauttamista pikaisesti myös Sammonlahden hyvinvointiasemalle. Sammonlahden hyvinvointiasema on valmistunut vuonna 1986.
Kainkäpinkäinen
Kainkäpinkäinen (Edolisoma dispar) on käpinkäisten heimoon kuuluva varpuslintu.
Akamaru
Akamaru on saari Ranskan Polynesiassa. Se on Gambier-saarten saariryhmän kolmanneksi suurin saari. Sen pinta-ala on noin 2,6 neliökilometriä. Akamaru sijaitsee noin 8 kilometriä kaakkoon Mangarevasta. Akamarua pienempi Mekiron saari sijaitsee noin sadan metrin päässä Akamarusta.
Ballendorf
Ballendorf on kunta Saksan Baden-Württembergin osavaltion Alb-Donau-Kreisin piirikunnassa. Kunnan pinta-ala on 14,21 neliökilometriä, ja kesäkuun 2022 lopussa siellä oli 670 asukasta.
Kainkäpinkäinen
Levinneisyys
Kainkäpinkäistä tavataan Indonesiassa. Lajin populaatio ja levinneisyysalue ovat pienet.
Elinympäristö
Kainkäpinkäinen elää metsissä ja metsänreunoilla. Sitä tavataan 1 400 metrin korkeuteen merenpinnan tasosta.
Aleksandr Ditjatin
Aleksandr Ditjatin (s. 7. elokuuta 1957 Leningrad) on venäläinen Neuvostoliittoa edustanut telinevoimistelija. Hän jakaa yhdessä yhdysvaltalaisen Michael Phelpsin kanssa ennätystä yksissä olympiakilpailuissa voitetuista mitaleista: vuoden 1980 kesäolympialaisissa hän voitti kahdeksan mitalia. Ditjatin voitti olympialaisissa kaikkiaan kolme kultaa, kuusi hopeaa ja yhden pronssin.
25. heinäkuuta 1980 Moskovan olympialaisissa Ditjatin voitti kuusi mitalia yhden päivän aikana: kultaa renkailla, hopeaa rekillä, nojapuilla, hevosella, hypyssä ja pronssia permannolla. Näiden lisäksi hän voitti kisoista kultaa kuusiottelussa ja joukkuekilpailussa.
Kolmissa MM-kisoissa 1978–1981 Ditjatin voitti seitsemän kultaa, kaksi hopeaa ja kolme pronssia.
Axel Ringström
Axel Eugen Ringström (11. helmikuuta 1858 Loviisa – 27. elokuuta 1945 Loviisa) oli suomalainen selvänäkijä, tietäjä, parantaja ja loviisalainen raatimies. Ringström oli Pekka Ervastin ystävä. Vuorineuvos ja mies-vapaamuurari M. J. Viljanen ja Ulkomaankauppaliiton puheenjohtaja Jaakko Kahma olivat Ringströmin innokkaita ihailijoita.
Käytyään koulunsa Loviisassa Ringström opiskeli laivanrakennusta, arkkitehtuuria ja mekaniikkaa kotimaassa ja Ruotsissa. Hän johti sen jälkeen Nobelin öljy-yhtiön laivanrakennustoimintaa Bakussa Venäjällä. Ringström palasi Suomeen ennen vuosisadan vaihdetta ja hän asui sen jälkeen kotikaupungissaan Loviisassa jossa hän toimi raatimiehenä yli 30 vuoden ajan. Ringström oli Loviisan kunnalliselämässä useiden komiteoiden ja lautakuntien jäsenenä. Hän toimi myös Kaupunkien yleisen keskinäisen palovakuutusyhtiön asiamiehenä Loviisan seudulla.
Risto Ryti
Ringström oli yksi Gerda Rytin opastajia. Myös Risto Ryti tapasi Ringströmiä talvisodan aikana. Hänen suhteensa Ryteihin sai kansainvälistäkin huomiota hänen antaessaan avomielisen haastattelun ruotsalaiselle Dagens Nyheterille keväällä vuonna 1944. Ringström piti Adolf Hitleriä maailman pelastajana ja oli loppuun saakka vakuuttunut tämän voitosta.
Dagens Nyheterin toimittaja Gunnar Almstedt kuvasi Ringströmiä ”Suomen Rasputiniksi”, jonka luona presidentti Ryti käy kysymässä neuvoa kaikissa tärkeissä ratkaisuissa. Ringström kertoi saavansa presidenttiä varten neuvot erikoiselta arkkienkeliltä, joka ilmestyy hänelle Loviisan Kvarnbackenin takana. Ringström väitti jutussa saaneensa muun muassa Rytiltä 12 pulloa viiniä palkkioksi antamistaan hyvistä neuvoista.
Ryti tutustui Ringströmiin jo vuonna 1930 spiritismiä harrastaneen Suomen Ulkomaankauppaliiton puheenjohtajan Jaakko Kahman välityksellä. Ringström oli sitten muun muassa parantanut Rytin mahahaavan 1933 ja rukoillut hänen menestymisensä puolesta ennen vuoden 1937 presidentinvaaleja. Rytistä teoksen Risto Ryti – Elämä isänmaan puolesta kirjoittaneen Martti Turtolan mukaan Ryti piti kuitenkin sotavuosina 1939–1944 etäisyyttä Ringströmiin eikä tavannut häntä tällöin kertaakaan.
Ura insinöörinä
Insinööri Axel Ringström toimi Loviisassa Uudenmaan läänin kuvernööri määrämänä matkustaja-höyrylaivojen ja paineastioiden tarkastajana. Hän toimi myös Loviisan vesiparannuslaitoksen intendenttinä.
Ringström toimi myös kansanvalistusseura Bildande nöjenissä. Hänen piirustustensa mukaan seuralle rakennettiin Gislomiin ”teatteritalo”, joka vihittiin käyttöön tammikuussa 1898. Ringström suunnitteli myös Vahterpään saaren kansakoulun rakennuksen Ruotsinpyhtään saaristossa.
Perhe
Vuonna 1899 Ringström vihittiin Helsingissä avioliittoon konsuli Relanderin ”erotetun vaimon” Beda Matilda Natalia Bergmanin kanssa.
VYP (Voice of the Young People)
VYP (Voice of the Young People) on R&B-laulaja Lil Maman debyyttialbumi. Albumi julkaistiin Isossa-Britanniassa 28. huhtikuuta 2008 ja Yhdysvalloissa seuraavana päivänä.
Albumia myytiin ilmestymisviikollaan 19 000 kappaletta, ja sijoituksena oli Billboard 200 -listan 25. sija. Nyt albumia on myyty Yhdysvalloissa 70 000 kappaletta.
Happy Feet 2
Happy Feet 2 on vuonna 2011 ensi-iltansa saanut australialais-yhdysvaltalainen animaatioelokuva, jonka on ohjannut George Miller. Keisaripingviinihahmojen seikkailuista kertova elokuva on jatko-osa saman ohjaajan vuoden 2006 elokuvalle Happy Feet.
Artemisia
Artemisia voi viitata seuraaviin:
Armeijaryhmä Kuurinmaa
thumb|250px|left|Armeijaryhmä Kuurinmaan hihanauha thumb|left|250px|Itärintama [[operaatio Bagrationin aikana, puna-armeijan eteneminen 1. elokuuta 1943 – 31. joulukuuta 1944]] Armeijaryhmä Kuurinmaa oli Saksan itärintaman armeijaryhmä, jonka puna-armeija saartoi Kuurinmaalle operaatio Bagrationin yhteydessä syksyllä 1944. Armeijaryhmä pysyi motitettuna sodan loppuun asti ja oli antautuessaan 9/10. toukokuuta 1945 suurin Saksan armeijan yhtenäisenä säilynyt sotilasyksikkö. Kuurinmaan armeijaryhmä koostui 16. ja 18. armeijasta.
Puna-armeijan edettyä Itämeren rannalle lähellä Niemenjokea 10. lokakuuta 1944 Saksan pohjoinen armeijaryhmä joutui eristyksiin muista itärintaman joukoista. Mottiin jäi noin 200 000 sotilasta 26:ssa divisioonassa.
Kuurinmaan armeijaryhmä syntyi 25. tammikuuta, kun Adolf Hitler nimitti vanhan pohjoisen armeijaryhmän Kuurinmaan armeijaryhmäksi, entisen keskustan armeijaryhmän pohjoisen armeijaryhmäksi ja armeijaryhmä A:n keskustan armeijaryhmäksi.
Kuurinmaan armeijaryhmä kävi kuusi suurta mottitaistelua 15. lokakuuta 1944 – 4. huhtikuuta 1945 välisenä aikana.
Komentajat
Armeijaryhmä Kuurinmaan komentajat:
Katatonia (täsmennyssivu)
Katatonia voi tarkoittaa seuraavia:
Karjalan kunnailla (kansansävelmä)
Karjalan kunnailla (Jo Karjalan kunnailla lehtii puu...) on suomalainen kansansävelmä.
Ohjelmointiympäristö
Nykyisin samaan ympäristöön integroituvat myös muun muassa debuggeri, versionhallintatuki sekä profilointi. Muita työkaluja ovat visuaaliset käyttöliittymän muokkaamiseen käytettävät työkalut, dokumentaatiotyökalut ja niin edelleen.
Kehittyneet ohjelmointiympäristöt osaavat luoda suunnittelussa tehdystä UML-mallista suoraan lähdekoodin rungon (skeleton), jota suunnittelija/ohjelmoija voi täydentää. Esimerkiksi mallin tietoihin liittyvien toimenpiteiden (metodit) kutsut luodaan automaattisesti parametreineen.
Ohjelmointia voi tehdä ilmankin ohjelmointiympäristöä, mutta niiden tavoitteena on helpottaa ohjelmoijan työntekoa tuomalla eri työkalut yhteen.
Karjalan kunnailla (kansansävelmä)
Aleksandr Beloborodovin säveltämä Karjalan tasavallan hymni noudattaa suurilta osin Karjalan kunnailla -kansansävelmän melodiaa.
Ohjelmointiympäristö
Historiaa
Tietokoneiden alkuaikoina komentojen antaminen tietokoneelle oli hyvin vaivalloista. (kts. Käyttöliittymän historia) Tietokone saatettiin käynnistää suorittamaan yksi laskutoimitus, jonka arvoja oli kytkimillä syötetty bitti kerrallaan. Myöhemmin tietokoneet alkoivat ymmärtää komentosarjoja ja näiden syöttämiseen käytettiin vielä toisen maailmansodan aikaan isoa nippua reikäkortteja, mutta tiedot syötettiin edelleen bitti kerrallaan konekielisiksi komennoiksi. Kun tietokoneisiin lopulta saatiin kehitettyä suhteellisen halvat magneettiset massamuistit ja tietokoneet saatiin ymmärtämään merkkipohjaisia syötteitä, alkoi varsinaisten ohjelmointiympäristöjen ja ensimmäisten  konekieliseksi suoraan käännettävien pseudokielisten ohjelmointikielien kehittäminen. (kts. Assembly (ohjelmointikieli)) Tarvittiin jokin keino järjestää tietokoneita ohjaavat bitit nopeammin ja tiheämpään. Tällöin ohjelmointiympäristöt alkoivat ymmärtää heksoja ja myöhemmin kokonaisia sanoja, jotka sitten kirjoitettiin bitti kerrallaan halvalle uudelleenkirjoitettavalle massamuistille. Tämän bittijonon tietokone sitten käänsi konekielisiksi komennoiksi.
Karjalan kunnailla (kansansävelmä)
”Karjalan kunnailla” soi eteläkarjalaisen Lappeenrannan kaupungin iltasoittona kesäiltaisin. Nauhoitteella soittaa trumpettia director musices Hannu Sopanen. Vuosina 2007–2017 iltasoitto toistettiin linnoituksen ortodoksikirkon kellotapulista, ja vuodesta 2018 alkaen paikkana on ollut vesitorni.
Ohjelmointiympäristö
Historiaa
Samaan pakettiin integroitu ohjelmointiympäristö (IDE, integrated development environment) tuli ensimmäisenä Turbo Pascaliin.
Nykyään
Ohjelmointiympäristö parhaimmillaan nykypäivänä suorittaa koodin oikeellisuuden tarkistamista jo kirjoitusvaiheessa sekä kääntämisvaiheessa, ellei kyseessä ole tulkattava tai tavukoodin kautta tulkattava ohjelmointikieli. Ohjelmointiympäristöt osaavat myös neuvoa ohjelmoijaa syntaksin kanssa. Yleensä ohjelmointiympäristöt tarjoavat jo sinällään jonkin verran valmista koodia käsikirjan sivuilla tai ohjelmointiympäristöä voidaan pyytää luomaan jonkinlainen valmis pohja ohjelmalle ohjelmoijan antamien ohjeiden pohjalta. Joissakin tapauksissa valmista koodia saa muutamalla hiiren napin painalluksella satoja ellei tuhansia rivejä. On myös tehty ympäristöjä, joissa ohjelmoijan ei tarvitse osata sanaakaan lausekielistä ohjelmointia, vaan tietokone tekee valmiin ohjelman osittain ennalta määrätysti, mutta ottaen myös huomioon käyttäjän tai ohjelmoijan pyyntöjä. Näiden käyttäminen ei ole tehottomuutensa vuoksi suotavaa.
Joutilaat
Elokuva sai Jussi-palkinnon parhaasta dokumenttielokuvasta v. 2002.
Dokumenttielokuva sijoittuu vuosituhannen vaihteen Kainuuseen, Suomussalmen kuntaan, jossa työttömyys vallitsee elämää. Dokumentti seuraa kolmen, juuri täysi-ikäisen kaveruksen, Lötkön (Jaakko Lähdesmäki), Bodin (Tero Kinnunen) ja Hapan (Harri Moilanen) elämää itsenäistymisen kynnyksellä, jotka yrittävät selvitä päivä kerrallaan arjen haasteissa. Dokumentissa seurataan kuinka nuoret viettävät aikaansa ystäviensä ja perheensä seurassa ja kuinka nuoret yrittävät päästä työelämään kiinni valitettavan huonolla menestyksellä. Dokumentissä näytetään korutonta kertomaa arjesta joka sisältää paljon joutenoloa, pillurallia, kiroilua ja alkoholinkäyttöä. Elokuvassa käydään Suomussalmen lisäksi myös pääkaupunkiseudulla ja Sotkamon Naapurinvaaralla.
Dokumentin päähenkilöistä Harri Moilanen ja Tero Kinnunen asuvat edelleen Suomussalmella.Yksi pääösan esittäjistä, Jaakko Lähdesmäki on kuollut.
Dokumentin ensi-ilta järjestettiin Helsingin Kino Andorrassa joulukuussa vuonna 2001.
Aiheesta muualla
Arvosteluita:
Viherluri
Viherluri (Trichoglossus weberi) on sateenkaarilurien sukuun kuuluva kaija. Se luokiteltiin ennen sateenkaarilurin alalajiksi, mutta BirdLife Suomen maailman lintujen luettelossa se on omana lajina.
Koko ja ulkonäkö
Linnun pituus on noin 26 cm. Viherluri muistuttaa sateenkaariluria, josta se eroaa höyhenpuvun väreissä. Aikuisen linnun puku on pääosin vihreä, rinta on kellanvihreä ja otsa sinertävä. Nokka on oranssi, iiris punainen ja koivet harmaat. Sukupuolet ovat samanvärisiä.
Esiintyminen
Viherluri esiintyy Indonesian Pienten Sundasaarten Floresin saarella.
Lisääntyminen
Laji on ilmeisesti yksiavioinen. Pesintä tunnetaan puutteellisesti.
Ravinto
Viherlurit liikkuvat yleensä parvissa ja ruokailevat enimmäkseen puiden latvuksissa. Ne syövät pääasiassa siitepölyä, mettä, kukkia, siemeniä ja hedelmiä. Niiden nokka ja kieli ovat erilaistuneet siten, että nokka on kapea ja kielen päässä on eräänlainen harja siitepölyn nuolemista varten.
Lesotho Liberation Army
Lesotho Liberation Army oli Lesothossa 1970-luvun lopulta 1990-luvun alkupuolelle toiminut Basutoland Congress Party -puolueen (BCP) aseellinen siipi. Se pyrki horjuttamaan Basotho National Party -puolueen (BNP) hallitusta iskuilla esimerkiksi poliitikkoja ja eri hallinnollisia rakennuksia vastaan saaden todennäköisesti tukea Etelä-Afrikan apartheid-hallinnolta.
Historia
Lesotho Liberation Army oli Basutoland Congress Party -puolueen (BCP) aseellinen siipi. BCP oli tehnyt epäonnistuneen vallankaappausyrityksen päällikkö Leabua Jonathanin Basotho National Party -puolueen (BNP) hallitusta vastaan vuonna 1974. Ntsu Mokhehle ja puolueen muu johto päättivät epäonnistumisensa jälkeen, että vaihtoehto maan hallinnon kaatamiseksi oli aseellinen taistelu.
Lesotho Liberation Army eli LLA teki ensimmäisen aseellisen iskunsa Lesothossa toukokuussa 1979 räjäyttämällä Lesothon pääpostitoimiston. Ensimmäistä iskua seurasi vuoteen 1986 mennessä noin 100 muuta iskua. Kohteita olivat esimerkiksi hotellit, voimalaitokset, poliisiasemat ja Lesotho Paramilitary Forcen parakit. Tavoitteena oli horjuttaa BNP:n hallintoa ja iskujen kohteita olivat myös BNP:n poliitikot. Toisaalta iskuja tehtiin myös Ntsu Mokhehlea vastustaneita BCP:n jäseniä vastaan. Mokhehlen toiminta LLA:n suhteen tuli julkiseksi vuonna 1980. Hän menetti turvapaikkansa Botswanassa ja Sambiassa, minkä jälkeen maaliskuussa 1980 hän irtisanoutui LLA:n toiminnasta ja katosi julkisuudesta. Mahdollisesti hän alkoi saada tukea Etelä-Afrikalta, joka halusi horjuttaa Leabua Jonathanin hallintoa. Jonathanilla oli yhteyksiä Afrikan kansalliskongressiin Etelä-Afrikassa. LLA:n yhteyksiä Etelä-Afrikan apartheid-hallintoon on joissain yhteyksissä kuvailtu yrityksiksi mustamaalata järjestöä. On kuitenkin epätodennäköistä, että LLA olsii voinut toimia Etelä-Afrikasta käsin ilman maan hallinnon tietoa ja vähintään välillistä tukea. Toisaalta hyvin hajanainen järjestö ei ollut kokonaan Mokhehlen hallinnassa.
Lesothossa valtaan noussut sotilashallinto päätti lopulta sallia maasta paenneiden BCP:n jäsenten ja Mokhehle paluun. LLA päätti virallisesti toimintansa, mutta siihen liitettyjä iskuja tehtiin yhä. Erityisen nöyryyttävä tapaus lesothon sotilashallinnon kannalta oli paavia näkemään matkanneiden pyhiinvaeltajien sieppaus. Mokhehlen BCP sai joka tapauksessa vaalivoiton vuonna 1993. Tätä avittivat huoattavasti LLA:n entiset taistelijat. Huomattavaksi jännitetekijäksi nousi nyt LLA:N ja Lesothon puolustusvoimien tulevaisuus. Huhujen mukaan BCP:n uusi hallinto halusi yhdistää LLA:n puolustusvoimiin ja mahdollisesti myös sen johtotehtäviin. Tämä taas johti osaltaan asevoimien kapinointiin ja kuningas Letsie III:n vallankaappaukseen vuonna 1994.
LLA on sittemmin kadonnut poliittisena kysymyksenä. Tähän vaikutti Ntsu Mokhehlen kuolema, hänen veljensä Shakhane Mokhehlen loikkaus Lesotho People’s Congress -puolueeseen, sekä Lesotho Congress for Democracy -puolueen suuri vaalivoitto vaaleissa vuonna 2002.
Armeijaryhmä Veiksel
Armeijaryhmä Veiksel tai armeijaryhmä Vistula oli saksalainen itärintamalla palvellut armeijaryhmä, joka muodostettiin vuonna 1945 Berliinin puolustamiseksi. Armeijaryhmän komentajana toimi aluksi Reichsführer-SS Heinrich Himmler, mutta hänen tilalleen nimitettiin 20. maaliskuuta kenraali Gotthard Heinrici. Armeijaryhmä Veiksel osallistui Berliinin taisteluun ja osat siitä jatkoivat taistelua Saksan antautumiseen 8. toukokuuta asti. Armeijaryhmän vahvuus oli noin 500 000 miestä, mutta se oli varsin huonosti varusteltu.
Hypermnestra
thumb|250px|Hypermnestra, miniatyyrikuvitusta Octavian de Saint-Gelaisin (1496 - 1498) kääntämään [[Ovidius|Ovidiuksen Heroidesiin. Ranskan kansalliskirjasto.]] Hypermnestra oli kreikkalaisessa mytologiassa yksi Danaoksen viidestäkymmenestä tyttärestä, danaidista.
Aigyptos, Egyptin kuningas ja Danaioksen kaksoisveli, määräsi, että hänen viisikymmentä poikaansa menisivät naimisiin danaidien, serkkujensa, kanssa. Tällöin Danaos pakeni tyttärineen Argokseen, jota hallitsi kuningas Pelasgos. Aigyptos saapui kuitenkin poikineen heidän perässänsä hakemaan danaideja, jolloin Danaos päätti luovuttaa heidät säästääkseen Argoksen taistelulta. Hän kuitenkin ohjeisti tyttärensä tappamaan miehensä hääyönä, ja neljäkymmentäyhdeksän heistä seurasikin ohjetta. Ainoastaan Hypermnestra säästi miehensä Lynkeuksen, koska tämä kunnioitti hänen toivettaan pysyä neitsyenä.
Danaos raivostui tottelemattomalle tyttärelleen ja vei hänet tuomittavaksi. Afrodite kuitenkin puuttui tapahtumiin julistaen miehen ja naisen välisen rakkauden pyhäksi ja siten pelastaen Hypermnestran.
Lynkeuksesta ja Hypermnestrasta sai alkunsa Argoksen kuningasdynastia, "Danaoksen heimo", jonka ensimmäinen kuningas oli heidän poikansa Abas. Hypermnestra oli siten myös esiäiti sellaisille sankareille kuten Perseus ja Herakles.
Sonderkommando
Sonderkommando tarkoittaa saksan kielessä erikoistehtävää tai komennusta, tai niihin määrättyjä henkilöitä. Natsi-Saksan sonderkommandoja olivat esimerkiksi:
Pää pystyyn, Helena
Pää pystyyn, Helena! on Aino Räsäsen kirjoittama Helena-sarjaan kuuluva romaani vuodelta 1955. Kirjasarjan on julkaissut Karisto.
Elokuva
Kirjasta on myös tehty elokuva Pää pystyyn Helena (1957), jonka on ohjannut Esko Töyri. Elokuva oli hänen ensimmäinen pitkä näytelmäfilmiohjauksensa.
Gunnar Ekelöf
Gunnar Ekelöf (15. syyskuuta 1907 Tukholma, Ruotsi – 16. maaliskuuta 1968 Sigtuna, Ruotsi ) oli ruotsalainen kirjailija, runoilija ja kääntäjä. Hän oli Ruotsin akatemian jäsen vuodesta 1958. Hänet on yhdistetty ranskalaiseen surrealismiin ja symbolismiin.
Ekelöf julkaisi esikoiskokoelmansa Sent på jorden 1932 opiskellessaan Pariisissa, ja se päätti hänen suunnitelmansa muusikonurasta. Läpimurtoteos oli 1941 ilmestynyt Förjesång.
Ekelöfin vuonna 1941 ilmestynyt runokokoelma Färjesång oli läpimurtoteos, ja se ja saman vuoden aikana ilmestynyt lyhytproosakokoelma Promenader osoittautuivat välittömiksi arvostelumenestyksiksi. Tekijä on itse nimittänyt esikoiskokoelmaa itsemurhakirjaksi, joka syntyi henkisessä kriisitilanteessa. Alusta alkaen mukana on kosketuskohtia itämaiseen runouteen, surrealismiin ja ajan taidemusiikkiin.
Ekelöfin kestävintä tuotantoa ovat hänen elinaikanaan viimeisiksi julkaistuiksi jääneet kolmiosaisen uskonnollis-mystillisen kokonaisuuden muodostavat runokokoelmat Dīwān över Fursten av Emgión (1965), Sagan om Fatumeh (1966), ja Vägvisare till underjorden (1966), jotka Caj Westerberg on suomentanut vuonna 1994 yhteisniteenä nimellä Trilogia. Niiden keskushahmona on sotavankeudessa sokaistu bysanttilainen ruhtinas ja hänen kamppailunsa sisäisen vapauteen.
Ekelöf sai Pohjoismaiden neuvoston kirjallisuuspalkinnon 1966 ja De Nion suuren palkinnon 1951.
ATC-koodi R
Anatomis-terapeuttis-kemiallisen lääkeluokituksen R-koodiryhmään kuuluu hengityselinten sairauksien lääkkeet. Ryhmä jaetaan edelleen 6 ryhmään.
Kauhajoen Karhu
200px|thumb|Pesäpallojaoston logo Kauhajoen Karhu on Kauhajoella toimiva urheiluseura, jolla on noin 1 700 jäsentä. Seura perustettiin vuonna 1910 nimellä "Voimistelu- ja urheiluseura Karhu".
Karhun urheilijoista Kaarlo Maaninka saavutti olympiahopeaa 10 000 ja -pronssia 5 000 metrillä Moskovassa 1980. Samoissa kisoissa painija Reijo Haaparanta sijoittui viidenneksi. Helinä Marjamaa juoksi 100 metrillä kuudenneksi Helsingin MM-kisoissa 1983. Hän on toistaiseksi ainoa suomalainen pikajuoksija, joka on juossut 100 metrin MM-finaalissa. Arvo Ojalehto oli painonnoston olympiaedustaja 1980, 1984 sekä 1988 ja saavutti lisäksi EM-pronssia 1987. Heli Koivula (nyk. Kruger) saavutti EM-hopean kolmiloikassa Münchenissä 2002. Ampumahiihtäjä Vesa Hietalahti sijoittui normaalimatkalla MM-hopealle 2003. Painija Jani Haapamäki voitti kreikkalais-roomalaisen painin Euroopan mestaruuden 55 kilon sarjassa 2009.
Ennätykset
Kauhajoen Karhun seuraennätyksistä voimassa olevia yleisurheilun suomenennätyksiä ovat:
Jaostot
thumb|right|Jalkapallon pelaamiseen soveltuva Nuotti Areena -kuplahalli Kauhajoen Karhulla on jaostoja seuraavissa lajeissa:
Koripallojaosto
Kauhajoen Karhun miesten koripallon edustusjoukkue pelaa kaudella 2013–2014 kuudetta kauttaan Korisliigassa. Joukkue nousi vuonna 2000 Koripallon I-divisioonaan ja on siitä lähtien pelannut Suomen kahdella ylimmällä miesten koripallon sarjatasolla. I-divisioonan mestaruuden Karhu on voittanut kahdesti, kausina 2006–2007 ja 2008–2009. Korisliigassa Karhu on pelannut nyt yhtäjaksoisesti syksystä 2009 lähtien.
Jalkapallojaosto
thumb|150px|Jalkapallojaoston logo. Kauhajoen Karhun edustusjoukkue pelaa Vitosessa. Joukkuetta valmentavat Teppo Pättikangas ja Tuomo Vesala. Seura on tunnettu vilkkaasta juniorityöstä ja järjestämistään jalkapalloturnauksista, kuten kesällä järjestettävä Kauhajoki Cup ja syksyllä järjestettävä Messu Cup. Karhu on myös vilahdellut valtakunnallisessa televisiossa AC Milan Junior European Campia järjestäessään, mikä toi lukuisia huippuvalmentajia Suomeen ja toi näkyvyyttä yritteliäälle seuralle. Miesten edustusjoukkue on myös pelannut vuodet 1995 ja 2002 Suomen kolmanneksi korkeimmalla sarjatasolla eli Kakkosessa.
Lentopallojaosto
Kauhajoen Karhu pelasi naisten lentopallon SM-sarjassa 1980-luvulla ja saavutti pronssia 1984.
Pesäpallojaosto
Kauhajoen Karhu pelasi miesten pesäpallon SM-sarjassa vuosina 1979 ja 1981 mutta putosi kummankin kauden päätteeksi sarjasta. Paras saavutus on kuitenkin vuodelta 1922, jolloin ei vielä pelattu sarjamuotoista kilpailua. Tuolloin Karhun miehet nappasivat SM-pronssia joukkueella Tauno Aro, Urho Mattila, V.J. Marttila, Vihtori Kuutti, Jussi Rinne, Arvo Ketola, Jaakko Yli-Harja, Armas Havunen ja Leuto Ketomäki.
Naisten SM-sarjassa Karhu on pelannut historiansa aikana kymmenen kautta. Vuonna 1968 se sijoittui viidenneksi ja seuraavalla kaudella neljänneksi. Vuonna 1970 joukkue voitti SM-hopeaa ja kahtena seuraavana kautena SM-pronssia. Vuonna 1973 se sijoittui yhdeksänneksi ja putosi sarjasta. Tämän jälkeen se on pelannut SM-sarjassa vuosina 1976–1978 saavuttaen sijoitukset 7, 11 ja 12 sekä viimeisen kerran vuonna 1981, jolloin se sijoittui yhdeksänneksi. Kauden 2007 jälkeen Kauhajoen Karhun miesten joukkue luopui Ykköspesis paikastaan. Paikan sai Alajärven Ankkurit.
Jori Sivonen
Jorma Sakari (Jori) Sivonen  (11. huhtikuuta 1948 Juankoski – 3. heinäkuuta 2019 Helsinki ) oli suomalainen säveltäjä, muusikko ja tuottaja, joka osallistui 1970-luvulta alkaen vahvasti suomalaisen iskelmämusiikin tekemiseen.
Koulutus
Jori Sivonen sai ensimmäiset kosketuksensa musiikkiin kotiseudullaan Juankoskella, jossa toimi Kymi-yhtiön tukema tehtaan soittokunta. Jo poikavuosinaan hän pääsi soitto-oppilaaksi, ja hänen ensimmäinen soittimensa oli alttotorvi. Sivosen suuri haave toteutui, kun hän sai 12-vuotiaana oman kitaran. Hän opiskeli kitaransoittoa itsenäisesti Ivan Putilinin Kitarakoulu-oppikirjan avulla, ja hänen tuolloinen esikuvansa oli Heikki Laurila. Innostuttuaan rautalankamusiikista Sivonen osti sähkökitaran.
Muutettuaan Helsinkiin ja suoritettuaan asevelvollisuutensa Jori Sivonen opiskeli Sibelius-Akatemiassa kontrabasson soittoa ja soitti muun muassa Radion sinfoniaorkesterissa ja Helsingin kaupunginorkesterissa. Opiskeluaikoinaan hän siirtyi studio- ja keikkamuusikoksi, sekä alkoi toimia freelance-kapellimestarina levy-yhtiöille. 1960-luvun lopulla Sivonen oli mukana muun muassa Carolan ja Tapani Kansan taustayhtyeissä. Syksyllä 1967 hänen kokoamansa yhtye pääsi soittamaan Finnpartner-alukselle, joka liikennöi aluksi Helsingin ja Saksan Travemünden välillä ja seuraavan talven ajan Länsi-Afrikan risteilyillä.
Ura
Sivonen toimi 1980-luvun alkupuolella tuottajana Finnlevyssä, minkä jälkeen hän perusti oman erityisesti mainosmusiikkia tuottavan äänimainontatoimiston. Peter von Bagh ja Ilpo Hakasalo kirjoittivat Iskelmän kultaisessa kirjassa vuonna 1986, että Sivonen oli 1970-luvulta lähtien keskeisiä ja ahkerimpia ns. käyttöiskelmän säveltäjiä:
Säveltäjäroolin lisäksi Sivonen vaikutti myös sovittajana sekä tuottajana. Hänen kynästään ovat syntyneet mm. monet hitit Lea Lavenille, Einille, Kake Randelinille ja Janne Tulkille.
Sivonen oli myös uranuurtaja konemusiikin kehittäjänä iskelmän saralla. Vuonna 1981 levytetty Taiskan Ei voittajaa on tiettävästi Suomen ensimmäinen kokonaan koneilla säestetty iskelmäkappale. Vuonna 1983 ilmestyneellä Kake Randelinin albumilla Kop kop kop on myös käytetty huomattavasti syntetisaattoreita ja jonkin verran rumpukonetta.
Vuonna 2013 Sivonen muisteli suomalaisen iskelmän 1980-luvun puolivälin lamakautta omalta kohdaltaan:
Sivonen asui ja työskenteli 1990-luvun alkupuolelta lähtien vajaat kymmenen vuotta Lopen Pilpalassa. 2000-luvun alussa hän palasi pääkaupunkiseudulle ja asettui Helsingin Vartiokylään. Sivonen lopetti studiotyöskentelyn 2010-luvun alkupuolella ja myi laitteet pois.
Tuotanto
Sivosen säveltämiä iskelmiä ovat esimerkiksi Paula Koivuniemen levyttämät ”Aikaan sinikellojen”, ”Sheikki tai Don” ja ”Sua vasten aina painautuisin”, Lea Lavenin ”Ei oo, ei tuu” (vuoden 1979 Syksyn sävel -kilpailun voittokappale), Kake Randelinin ”Avaa hakas” ja ”Et itkeä saa”, Frederikin ”Titanic”, Solistiyhtye Suomen ”Mahtava peräsin ja pulleat purjeet”, Anne Mattilan ”Asfalttiviidakko” ja ”Enkeleitä onko heitä” sekä Marco Lundbergin ”Tunteen lukkojen taa”. Vuonna 1985 Sivonen voitti Syksyn sävel -kilpailun kappaleellaan ”Luoksesi jään”, jonka saksofonisoolon soitti Pentti Lasanen. Kyseessä oli ensimmäinen kilpailun voittanut instrumentaalikappale. Kolmannen kerran Sivonen voitti Syksyn sävelen vuonna 2000 Vexi Salmen sanoittamalla ja Antti Huovilan laulamalla kappaleella ”Vaskikellot”. Neljäs Syksyn sävel -voitto tuli vuonna 2001 Sivosen säveltämällä, Salmen sanoittamalla ja Janne Tulkin esittämällä kappaleella ”Yksinäinen pitkä tie”. Sivonen sävelsi myös mainosmusiikkia. Tunnetuimpiin mainoskappaleisiin kuuluu yhteistyössä Juha Björnisen kanssa tuotettu Volvo-automerkin TV-mainosteema vuodelta 1983, jota edelleenkin käytetään. Laulaja Meiju Suvas on kertonut Sivosen vaikuttaneen ratkaisevasti hänen uransa alkamiseen. Finnlevyyn lähetetyn demonauhan perusteella Sivonen pyysi Suvaksen taustalaulajaksi Frederikin Suomen vuoden 1981 euroviisukarsinnassa esittämään kappaleeseen ”Titanic”. Kappale sijoittui karsinnan seitsemänneksi, ja Eurovision laulukilpailuun lähetettiin Riki Sorsan laulama ”Reggae OK”. Tämän jälkeen Frederik pyysi Suvaksen mukaan seuraavalle kesäkiertueelleen.
Sivonen on käyttänyt myös salanimeä Onni Outava.
Steve Billirakis
Steve Billirakis (s. 23. toukokuuta 1986) on yhdysvaltalainen pokeriammattilainen. Voittaessaan vuoden 2007 World Series of Pokerin ensimmäisen turnauksen ($ 5,000 World Championship Mixed Hold'em) hänestä tuli WSOP-historian nuorin voittaja 21 vuoden ja 10 päivän ikäisenä. Voitostaan Billirakis ansaitsi 536 287 dollaria. Muutenkin Billirakis pelasi vuoden 2007 WSOP:ssa hyvin saavuttaen viisi rahasijaa.
Jori Sivonen
Yksityiselämä
Sivosen perheeseen kuuluivat vaimo, tytär ja poika. Sivonen kuoli 3. heinäkuuta 2019 aamuyöllä Helsingissä Laakson sairaalassa, jossa hän oli ollut keuhkokuumeen takia.
Steve Billirakis
Ennen WSOP:ta Billirakis oli menestynyt erityisesti nettipelaajana, hänellä on useita onlineturnausvoittoja. Netissä hän pelaa nimimerkeillä "MrSmokey1" ja "Mustbcrayz". . Liveturnauksissa hän on ollut kahdesti kolmas: British Columbia Poker Championshipsissa marraskuussa 2005 ja Conquest of Paradise Island -turnauksessa toukokuussa 2006. Turnauksista hän ansaitsi 102 000 Kanadan dollaria ja 150 000 Yhdysvaltain dollaria.
Elokuussa 2007 Billirakiksen pokeriuran turnausansiot ylittivät 0,8 miljoonaa dollaria.
Ys
Ys tarkoittaa seuraavia:
Koripallon Euroopan-mestaruuskilpailut 2017 – Lohko A
Koripallon Euroopan-mestaruuskilpailujen 2017 Lohko A:ssa pelaavat Suomi, Ranska, Kreikka, Islanti, Puola ja Slovenia.
Katatonia
Katatonia on neuropsykiatrinen oireyhtymä, jota luonnehtivat psyykkiset, motoriset ja käyttäytymisen oireet. Sitä ilmenee 18 prosentissa akuuteista sairaalaanotoista, useimmiten affektiivisten ja psykoottisten häiriötilojen yhteydessä.
Katatoniat ovat voimakkaita tiloja, jotka voidaan diagnosoida luotettavasti ja hoitaa tehokkaasti.
Kliiniset ominaisuudet
Katatoninen potilas voi kokea menettäneensä motoriset kykynsä. Hän saattaa jäykistyä yhteen asentoon tuntien ajaksi ja olla täysin piittaamatta ulkoisista ärsykkeistä. Katatonisessa kiihtymystilassa potilas puolestaan kärsii jatkuvasta motorisesta toiminnasta ja saattaa ilman hoitoa jäätyään kuolla uupumukseen. Hänellä saattaa myös ilmetä stereotyyppisiä, toistuvia liikekuvioita.
Potilas voi olla muovailtavissa: toinen ihminen voi asettaa hänet haluamaansa asentoon, ja potilas pysyy sen jälkeen asennossa liikkumattomana. Gegenhalteniksi nimitetyssä tilassa potilas sen sijaan pysyy paikoillaan ja vastustaa häneen kohdistettuja liikutusyrityksiä niihin suhteutetulla vastavoimalla.
Potilas saattaa myös toistella merkityksettömiä lauseita tai puhua vain toistelemalla sitä, minkä ympäriltään kuulee.
Esiintyminen ja luokittelu
DSM-IV:ssä katatoniaa ei ole erotettu itsenäiseksi häiriötilaksi, vaan se liitetään muihin psyykkisiin häiriöihin, kuten skitsofreniaan, kaksisuuntaiseen mielialahäiriöön tai traumaperäiseen stressihäiriöön ja lisäksi päihdeongelmiin. Katatoniaa ilmenee myös muiden lääketieteellisten ongelmien yhteydessä: se voi liittyä tulehduksiin (esimerkiksi enkefaliittiin), autoimmuunisairauksiin, paikallisiin neurologisiin häiriöihin (kuten aivoverenkiertohäiriöt) sekä aineenvaihdunnan häiriöihin. Katatonia voi olla jopa lääkityksestä johtuva reaktio.
Katatoniaa on tavattu myös dissosiaatiohäiriöiden, laaja-alaisten kehityshäiriöiden, kehitysvammaisuuden ja orgaanisten psykiatristen häiriöiden yhteydessä.
Vaikka psykiatria onkin luokitellut katatonian yhdeksi skitsofrenian muodoista, sitä pidetään nykyisin varsin monimuotoisena oireyhtymänä. Se ilmenee Kahlbaumin oireyhtymänä (kehitysvammaisten katatoniana), pahanlaatuisena katatoniana (pahanlaatuinen neuroleptinen oireyhtymä, serotoniinioireyhtymä) ja kiihtymystiloina (harhaluuloinen mania, katatoninen jännitys tai oneirofrenia).
Lähteet
Catatonia
Hajime Sorayama
Hajime Sorayama (, s. 1947 Ehime, Japani) on japanilainen superrealistinen kuvataiteilija. Hänen tunnetuimpia teoksiaan ovat eroottisia robotteja esittävät pin-up-kuvat.
Sorayaman taidetta on esitelty kirjoissa ja taidenäyttelyissä niin Japanissa, Yhdysvalloissa kuin Euroopassakin. Hän on myös tehnyt visuaalista suunnittelua televisiosarjoihin ja elokuviin. Vuonna 2000 hän voitti pääpalkinnon Japanin parhaan teollisen suunnittelun kilpailussa Sonylle suunnittelemallaan Aibo-robottikoiralla. Hän on myös tenhyt kansikuvan Aerosmithin vuonna 2001 julkaistuun albumiin Just Push Play. Sorayaman eroottista taidetta on julkaistu yhdysvaltalaisessa Penthouse-lehdessä vuodesta 1995 alkaen.
Jalkapallon Euroopan-mestaruuskilpailut
Jalkapallon Euroopan-mestaruuskilpailut (UEFA Euro) on Euroopan jalkapalloliiton (UEFA) järjestämä jalkapalloturnaus, johon Euroopan parhaat miesten jalkapallomaajoukkueet kokoontuvat joka neljäs vuosi kamppailemaan Euroopan-mestaruudesta.
Aluksi lopputurnaukseen selviytyi neljä maata, vuodesta 1980 kahdeksan ja vuodesta 1996 mukana on ollut 16 joukkuetta. Vuonna 2016 joukkueiden määrä nostettiin 24:een. Historian saatossa menestyksekkäimmät maat ovat olleet Saksa ja Espanja (kolme mestaruutta).
EM-kilpailujen kiertopalkinto on nimeltään Henri Delaunay -pokaali.
Zoe Karbonopsina
Zoe Karbonopsina (, joskus, ”hiilisilmä”) oli Bysantin keisari Leo VI:n neljäs vaimo ja Konstantinos VII:n äiti. Hän oli sukua Theofanes Tunnustajalle.
Leo oli jo ennen avioliittoaan Zoen kanssa aiheuttanut skandaalin menemällä kolmannen kerran naimisiin. Kun kolmaskin vaimo, Eudokia, kuoli synnytyksen yhteydessä, kielsi patriarkka Nikolaos I Mystikos häntä menemästä enää uudelleen naimisiin. Leo ottikin Zoen aluksi vain rakastajattarekseen. Vuonna 905 Zoe synnytti Konstantinoksen, josta Leo halusi tehdä kruununperillisen, minkä takia hänen oli mentävä naimisiin Zoen kanssa. Patriarkka kielsi tämän, mutta vuonna 907 Leo vaihtoi hänet Euthymiokseen, joka salli avioliiton, mutta kielsi Zoea saamasta basilissan eli keisarinnan arvoa.
Kun Leo kuoli vuonna 912, teki hänen seuraajansa Aleksanteri III Nikolaoksesta taas patriarkan ja Zoe karkotettiin keisarillisesta palatsista. Kun Aleksanteri kuoli vuonna 913, Zoe palasi ja syrjäytti patriarkan. Zoe otti nyt hallinnon omiin käsiinsä, Konstantinos kun oli vielä liian nuori hallitsemaan. Patriarkka sai kuitenkin palata sen jälkeen kun hän oli sallinut Zoen ottaa basilissan arvonimen.
Vuonna 919 kenraali Romanos Lekapenos syrjäytti Zoen ja pakotti tämän luostariin.
Suomen Syöpäyhdistys
Suomen Syöpäyhdistys ry on suomalainen kansanterveysjärjestö, jonka tavoitteena on ehkäistä syövän aiheuttamia haittoja. Suomen Syöpäyhdistys on samalla kertaa sekä asiantuntijaorganisaatio, potilaiden puolesta puhuja että kansanterveyden ohjelmia suunnitteleva ja toteuttava järjestö. Järjestö ylläpitää verkkosivuja, julkaisee lehteä ja kokoaa yhteen erilaisia syöpäpotilaan arkea helpottavia palveluita, kuten neuvontaa ja kuntoutusta.
Yleistä
Suomen Syöpäyhdistys on kattojärjestö, joka koostuu 12 maakunnallisesta syöpäyhdistyksestä ja 6 valtakunnallisesta potilasjärjestöstä, mutta sillä on myös omaa, valtakunnallista toimintaa, kuten terveyspalvelut, neuvonta, terveyden edistäminen ja viestintä. Lisäksi yhdistys ylläpitää Suomen Syöpärekisteriä ja sen yhteydessä toimivat Syöpäsäätiö ja Syöpätautien tutkimussäätiö, jonka hallinnosta ja tiedotuksesta Suomen Syöpäyhdistyksen henkilöstö on vastuussa. Suomen Syöpäyhdistyksen kokonaisjäsenmäärä on noin 130 000, mikä tekee siitä yhden Suomen suurimmista alan järjestöistä. Valtaosa jäsenistä on maakunnallisissa syöpäyhdistyksissä, joita on Ahvenanmaalta Rovaniemelle.
Suomen syöpäyhdistys on SOSTEn jäsenjärjestö.
Historia
Suomen Syöpäyhdistys on perustettu vuonna 1936. Sen yhteyteen perustettiin vuonna 1948 Syöpäsäätiö, jonka yhteydessä puolestaan toimii vuonna 1969 perustettu Syöpätautien Tutkimussäätiö. Syöpäsäätiölle lahjoitetuista varoista 90 % menee syöpäsairauksien tutkimukseen. Vuonna 2015 Syöpäsäätiön tuki tieteelle oli yli viisi miljoonaa euroa. Syöpäyhdistys on kehittänyt kuntoutuskurssitoimintaa ja syöpään liittyvää neuvontaa. Se on myös pannut alulle kaikki Suomessa kansanterveystyönä tehtävät syöpäseulonnat: kohdunkaulan syövän seulontaohjelma alkoi 1960-luvulla, rintasyövän mammografiaseulonnat 1980-luvulla ja suolistosyöpien seulonnat 2000-luvulla. Yhdistys on rahoittanut Pohjoismaiden ensimmäisen palliatiivisen hoidon professuurin Tampereelle ja tukenut professuureja Tampereen ja Turun yliopistoissa. Se on perustanut saattohoitokoteja. Ensimmäinen saattohoitokoti perustettiin Pirkanmaalle ja samana vuonna Helsinkiin Terhokoti. Lounais-Suomen Syöpäyhdistys on ollut perustamassa saattohoitokotia Turkuun (Karinakoti).
Toiminta
Suomen Syöpäyhdistys on Syöpäjärjestöjen valtakunnallinen kattojärjestö. Yhdistys toteuttaa terveyden edistämistä sekä tiedottaa suomalaisille, miten syöpää voidaan ehkäistä ja syöpävaaraa alentaa. Yhdistys toimii myös potiladen etujen puolestapuhujana. Keskeisiä teemoja syövän ehkäisyssä ovat tupakoinnin vähentäminen, auringon ultraviolettisäteilyn ihosyöpävaara sekä painonhallinta ja fyysinen aktiivisuus.
Lisäksi Suomen Syöpäyhdistys koordinoi Raha-automaattiyhdistyksen tukemaa nuorten tupakoinnin vähentämis- ja ennaltaehkäisyhanketta Suomessa. Yhdistys toteuttaa lukuisia nuorille suunnattuja kampanjoita vuosittain.
Syöpäyhdistyksen yhteydessä toimii vuonna 1952 perustettu syöpätautien tilastollinen ja epidemiologinen tutkimuslaitos Suomen Syöpärekisteri, jonka yhteydessä toimii Joukkotarkastusrekisteri. Joukkotarkastusrekisteri varmistaa syöpäseulontojen toimivuutta ja laatua. Se huolehtii seulontakutsuista, tutkii niiden peittävyyttä ja arvioi toiminnan laatua.
Suomen Syöpäyhdistys ja sen yhteydessä toimivat säätiöt ja tutkimuslaitokset tunnetaan paremmin nimellä Syöpäjärjestöt. Se on markkinointinimi kokonaisuudelle, jolla on laaja vaikutus suomalaiseen yhteiskuntaan. Suomen Syöpäyhdistys on Pohjoismaiden syöpäunionin (NCU), Euroopan syöpäjärjestöjen (ECL) ja Maailman syöpäunionin (UICC) jäsenjärjestö.
Suomen Syöpäyhdistys julkaisee mm. Syöpä-Cancer-aikakauslehteä, vuosikertomusta sekä tieteellistä julkaisua Focus Oncologiae.
Maakunnalliset syöpäyhdistykset
== Valtakunnalliset potilasyhdistykset ==
Kansainväliset syöpäjärjestöt, säätiöt ja yhdistykset
Suomen Syöpäyhdistys on jäsenenä kansainvälisissä järjestöissä, jotka yhdessä toimivat syövän aiheuttaman kärsimyksen vähentämiseksi ja toimivat potilaiden puolestapuhujina. Työtä tehdään järjestöjen lisäksi monenlaisissa verkostoissa.
ATC-koodi J
Anatomis-terapeuttis-kemiallisen lääkeluokituksen J-koodiryhmään kuuluu systeemisesti vaikuttavat infektiolääkkeet. Ryhmän lääkkeet jaetaan edelleen kuuteen ryhmään.
Kaitanokkakäpinkäinen
Kaitanokkakäpinkäinen (Edolisoma tenuirostre) on käpinkäisten heimoon kuuluva varpuslintu.
Levinneisyys
Kaitanokkakäpinkäistä tavataan Australiassa, Indonesiassa, Mikronesiassa, Palaussa, Papua-Uudessa-Guineassa, Salomonsaarilla ja Itä-Timorissa. Lajin ei uskota olevan vaarassa, ja se on luokiteltu elinvoimaiseksi.
Levante
Levante tarkoittaa seuraavia asioita:
Timo Innanen
Innanen on työskennellyt vuodesta 2015 lähtien MTV Urheilun Tulosruudun toimittajana. Ennen nykyistä pestiään hän toimi Urheilulehdessä (vuosina 2009–2015).
Vuonna 2018 Innanen palkittiin Vuoden urheilutoimittajana. Lisäksi hänelle myönnettiin samana vuonna Koura-erikoispalkinto.
Vuonna 2022 marraskuussa Innanen palkittiin Vuoden tennistoimittajana. Lisäksi saman vuoden joulukuussa hän sai Vuoden jalkapallotoimittajan tittelin.
Ródos
Ródos (, []; ; ; ), antiikin Rhodos, on Kreikan saari, joka kuuluu Dodekanesian saariryhmään. Se on Dodekanesian saarista suurin ja sijaitsee Egeanmeren kaakkoisosassa Välimeressä. Saaren pinta-ala on 1 401 neliökilometriä ja asukasluku oli 115 490 vuonna 2011. Hallinnollisesti saari kuuluu Ródoksen kuntaan, Ródoksen alueyksikköön ja Etelä-Egean saarten alueeseen. Saaren pääkaupunki on Ródoksen kaupunki.